
ΑΠΟΦΑΣΕΙΣ 

Τροποποιήσεις της 412345/1.12.95 αποφάσεως Υφυ¬ 
πουργού Γεωργίας (Φ.Ε.Κ.) 1023/τ.Β'/12.12.95) και 
ισχύς αυτών και στην 311990/9.5.97 απόφαση Υφυ¬ 
πουργού Γεωργίας (Φ.Ε.Κ. 402/τ.Β'/16.5.97). 1 

Σύσταση αμιγούς δημοτικής επιχείρησης στο δήμο 
Μαραθώνα με την επωνυμία «Δημοτική Επιχείρηση 

Ανάπτυξης Δήμου Μαραθώνα». 2 

Σύσταση ιδίου Νομικού Προσώπου στη Κοιν. Κοτύλης 
του Νομού Ξάνθης με την επωνυμία «Σχολική Επι¬ 
τροπή του Νηπιαγωγείου Πάχνης της Κοιν. Κοτύλ- 

λης». 3 

Σύσταση στο Δήμο Τρικκαίων Δημοτικής Επιχείρησης 

Κοινωνικής Μέριμνας Τρικάλων. 4 

Σύσταση ιδίου νομικού προσώπου στο Δήμο Τραγίλου 
Ν. Σερρών με την επωνυμία «Δημοτικός Παιδικός 

Σταθμός Δήμου Τραγίλου». 5 

Συγκρότηση του Περιφερειακού Γνωμοδοτικού Συμ¬ 
βουλίου Εγγειοβελτιωτικών Έργων της Δ/νσης Δη¬ 
μοσίων Έργων Περιφέρειας Στερεάς Ελλάδας. 6 

Σύσταση ίδιου νομικού προσώπου στο Δήμο Θήβας με 
την επωνυμία «16η Σχολική Επιτροπή 1ου Γυμνασί¬ 
ου Θήβας». 7 


ΑΠΟΦΑΣΕΙΣ 

Αριθ. 330326 (1) 

Τροποποιήσεις της 412345/1.12.95 αποφάσεως Υφυ¬ 
πουργού Γεωργίας (Φ.Ε.Κ.) 1023/τ.Β'/12.12.95) και ι¬ 
σχύς αυτών και στην 311990/9.5.97 απόφαση Υφυ¬ 
πουργού Γεωργίας (Φ.Ε.Κ. 402/τ.Β'/16.5.97). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Την αριθμ. 412345/1.12.95 απόφαση Υφυπουργού Γε¬ 
ωργίας (Φ.Ε.Κ. 1023/τ.Β'/12.12.95) «Περί κυρώσεων και δια¬ 
δικασίας επιβολής τους στα πλαίσια άσκησης Ποιοτικού Ε¬ 
λέγχου επί των οπωροκηπευτικών βαθείας κατάψυξης». 

2. Την αριθμ. 311990/9.5.97 απόφαση Υφυπουργού Γε¬ 
ωργίας (Φ.Ε.Κ. 402/τ.Β'/16.5.97) «Περί επέκτασης ισχύος 
της αποφάσεως 412345/1.12.95, κλπ.)». 


3. Το αριθμ. πρωτ. 63327/30.12.99 έγγραφο της Οικο¬ 
νομικής Δ/νσεως Υπουργείου Γεωργίας καθώς και τις δια- 
μορφωθείσες ανάγκες του Ποιοτικού Ελέγχου. 

4. Το γεγονός ότι εκ των συγκεκριμμένωντροποποιήσε- 
ων δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Στο άρθρο 2 της αριθ. 412345/1.12.95 αποφάσεως 
προστίθεται, στο τέλος της παραγράφου (β), εδάφιο έχον 
ως κατωτέρω: 

«Οι γεωπόνοι ποιοτικοί ελεγκτές των Περιφερειακών 
Κέντρων Προστασίας Φυτών και Ποιοτικού Ελέγχου 
(Π.Κ.Π.Φ.Π.Ε.) ενεργούν εντός του γεωγραφικού χώρου 
αρμοδιότητας του Π.Κ.Π.Φ.Π.Ε., αυτεπαγγέλτως, σε συ- 
νενόηση με τον επόπτη, ποιοτικούς ελέγχους και δειγμα¬ 
τοληψίες. 

Αντίγραφα των παρ’ αυτών συντασσόμενων οριστικών 
και πρωτοκολλημένων πρακτικών, στις περιπτώσεις δια- 
πιστώσεως παραβάσεων, διαβιβάζονται αμέσως στον 
προϊστάμενο της οικείας Υπηρεσίας Γ εωργίας Νομαρχια¬ 
κής Αυτοδιοίκησης ως Προέδρου της Α' βάθμιας επιτρο¬ 
πής κυρώσεων, για την παραπομπή των παραβατών στην 
Επιτροπή κυρώσεων. 

Πρακτικά συντάσσονται παρά των ανωτέρω ποιοτικών 
ελεγκτών πάντοτε, είτε διαπιστωθεί παράβαση είτε όχι, 
πρωτοκολλούνται και φυλάσσονται σε Αρχείο των 
Π.Κ.Π.Φ.Π.Ε.». 

2. Η παράγραφος (γ) του ιδίου άρθρου αντικαθίσταται 
ως εξής: 

«Κατά τους διενεργούμένους ελέγχους το αρμόδιο όρ¬ 
γανο ελέγχου συνοδεύει και βοηθά στο έργο του δεύτε¬ 
ρος υπάλληλος, κατά προτίμηση του γεωπονικού κλάδου, 
έκτης οικείας Υπηρεσίας Γ εωργίας της Νομαρχιακής Αυ¬ 
τοδιοίκησης ή του Π.Κ.Π.Φ.Π.Ε., οριζόμενος από τον α¬ 
ντίστοιχο Προϊστάμενο. Ο εν λόγω υπάλληλος είναι εφο¬ 
διασμένος με ανάλογη βεβαίωση και φέρει κατά τον έλεγ- 
γο την Αστυνομική του Ταυτότητα. 

3. Η παράγραφος 9 του άρθρου 5 της εν λόγω αποφά¬ 
σεως τροποποιείται ως εξής: 

Τα πρόστιμα επιβάλλονται υπέρ του Κεντρικού Ταμείου 
Γ εωργίας Κτηνοτροφίας και Δασών και υπέρ του κωδικού 
που καταχωρείται το δικαίωμα του κρατικού σήματος. Τα 
πρόστιμα και οι προσαυξήσεις αυτών λόγω εκπρόθεσμης 
καταβολής οφειλών βεβαιώνονται με μέριμνα και ευθύνη 
της Οικονομικής Δ/νσηςτου Υπουργείου Γ εωργίας ως δη- 

μόσιο έσοδο, εισπράττονται κατά τις διατάξεις του Κ. Ε.Δ. 
Ε. και αποδίδονται στο Κεντρικό Ταμείο Γεωργίας Κτηνο¬ 
τροφίας και Δασών. 

Οι Υπηρεσίες Γ εωργίας των Νομαρχιακών Αυτοδιοική¬ 
σεων υποχρεούνται να παρέχουν στην Οικονομική Δ/νση 
του Υπουργείου Γεωργίας όλα τα απαραίτητα σχετικά 
στοιχεία, έγγραφα, πληροφορίες». 

4. Οι ανωτέρω παράγραφοι 1,2,3 ισχύουν και κατά την 
εφαρμογή της αποφάσεως της παραγράφου 2 του σκε¬ 
πτικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,19 Ιανουάριου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

□ 

Αριθ. 08/Δ.Τ.Α./8914/99 (2) 

Σύσταση αμιγούς δημοτικής επιχείρησης στο δήμο Μα¬ 
ραθώνα με την επωνυμία «Δημοτική Επιχείρηση Ανά¬ 
πτυξης Δήμου Μαραθώνα». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη 

1. Τις διατάξεις των άρθρων 277 έως και 284, 287, 291, 
και 304 του Π.Δ. 410/95. 

2. Τις διατάξεις του άρθρου 29Ατου Νόμου 1558/85 που 
προστέθηκε με το άρθρο 27 του Ν.2081/92 σχετικά με την 
υποχρέωση αναγραφής «κάλυψης δαπάνης» που συνε¬ 
πάγεται η έκδοση κάθε κανονιστικής διάταξης. 

3. Τις διατάξειςτου Ν. 2503/97 «Διοίκηση, Οργάνωση, Στε- 
λέχωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις» (ΦΕΚ 107/τ.Α'/30.5.97). 

4. Την αρ. 08/ΔΤΑ/οικ. 2509/10.10.97 απόφαση του Γε¬ 
νικού Γραμματέα Περιφέρειας Αττικής. 

5. Την αρ. 55/99 απόφαση του Δημοτικού Συμβουλίου 
του Δήμου Μαραθώνος, αποφασίζουμε: 

1. Σύσταση - Επωνυμία 

Συστήνεται στο Δήμο Μαραθώνα αμιγής Δημοτική Επι¬ 
χείρηση με την επωνυμία «Δημοτική Επιχείρηση Ανάπτυ¬ 
ξης Δήμου Μαραθώνα» ως ίδιο νομικό πρόσωπο ιδιωτι¬ 
κού δικαίου, το οποίο διέπεται από τις διατάξεις των σχε¬ 
τικών άρθρων του Π.Δ. 410/95. 

2. Έδρα 

Έδρα της επιχείρησης είναι ο Δήμος Μαραθώνα του 
νομού Αττικής. 

3. Σκοπός 

Η Επιχείρηση έχει ως σκοπό την οικονομική, κοινωνική, 
πολιτιστική και περιβαλλοντική ανάπτυξη του Μαραθώνα 
και ιδίως: 

α) Τη διοργάνωση πολιτιστικών, μορφωτικών, ψυχαγω¬ 
γικών, εκπαιδευτικών και άλλων συναφών εκδηλώσεων 
και την προσφορά τέτοιων υπηρεσιών προς τους κατοί¬ 
κους με την καλλιέργεια της μουσικής, του χορού, του θε¬ 
άτρου, της ζωγραφικής, της χειροτεχνίας, του κινηματο¬ 
γράφου, της φωτογραφίας και οποιασδήποτε άλλης μορ¬ 
φής τέχνης. 

β) Την ανάληψη του έργου τηςτουριστικής αξιοποίησης 
και προβολής του Οικιστικού και της Περιφέρειας του Δή¬ 
μου ως και της διαχείρισης του όγκου των διαφημίσεων 
στην περιοχή της. 


γ) Την προστασία του φυσικού και αστικού περιβάλλο¬ 
ντος της διοικητικής περιφέρειας δια της περισυλλογής 
και αποκομιδής των απορριμμάτων και των ανακυκλώσι- 
μων υλικών ως και της διαχείρισης χώρου υγειονομικής 
ταφής απορριμμάτων. 

δ) Την προστασία του φυσικού περιβάλλοντος και των 
οικοσυστημάτων της περιοχής στο πλαίσιο των δράσεων 
για τοπική ανάπτυξη. 

ε) Τη δημιουργία της απαραίτητης κοινωνικής Υποδο¬ 
μής με την κατασκευή διαχείριση και εκμετάλλευση βρε¬ 
φονηπιακών κέντρων, κέντρων ηλικιωμένων (ΚΑΠΗ), κέ¬ 
ντρων αρωγής υγείας και κοινωνικής μέριμνας. 

στ) Την εκτέλεση έργων και εργασιών συντήρησης αυ¬ 
τών. 

ι) Την έκδοση έντυπου ή άλλου ενημερωτικού υλικού για 
την προβολή των τουριστικών της περιοχών και την ανά¬ 
δειξη γενικά της ταυτότητας του Μαραθώνα. 

η) Την εκπόνηση μελετών και την προώθηση ενεργειών 
για εξεύρεση πόρων από την Ευρωπαϊκή Ένωση. 

4. Διοίκηση - εκπροσώπηση 

Η επιχείρηση διοικείται από επταμελές (7) Διοικητικό 
Συμβούλιο, τα μέλη του οποίου, μαζί με τα αναπληρωμα¬ 
τικά τους, ορίζονται από το Δημοτικό Συμβούλιο και απο- 
τελείται από: 

α) Τρεις (3) αιρετούς εκπροσώπους, ένας από τους ο¬ 
ποίους προέρχεται από τη μειοψηφία. 

β) Έναν (1) εκπρόσωπο κοινωνικού φορέα της περιο¬ 
χής- 

γ) Τρεις (3) δημότες ή κατοίκους της περιοχής που έ¬ 
χουν πείρα ή γνώσεις σχετικές με το αντικείμενο της επι¬ 
χείρησης. 

Σε περίπτωση που η επιχείρηση απασχολεί περισσότε¬ 
ρους από είκοσι (20) εργαζομένους, ένας από τους τρεις 
δημότες ή κατοίκους αντικαθίσταται από τον εκπρόσωπο 
των εργαζομένων στην επιχείρηση, χωρίς αλλαγή της συ¬ 
στατικής πράξης. 

Το νομικό πρόσωπο εκπροσωπείται ενώπιον των διοικη¬ 
τικών και δικαστικών αρχών από τον Πρόεδρο και, όταν 
αυτός κωλύεται, από τον αναπληρωτή του. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία του νομικού προσώπου διέπονται από 
τιςπροβλεπόμενες από το Δημοτικό και Κοινοτικό κώδικα 
διατάξεις. 

5. Διάρκεια της Επιχείρησης 

Η διάρκεια της επιχείρησης ορίζεται σε τριάντα (30) 
χρόνια από τη δημοσίευση της συστατικής πράξης στην 
Εφημερίδα της Κυβερνήσεως. 

6. Κεφάλαιο 

Το κεφάλαιο της επιχείρησης ορίζεται σε δέκα εκατομ¬ 
μύρια (10.000.000) δραχμές, το οποίο θα καταβληθεί από 
το Δήμο Μαραθώνα σε μετρητά. 

7. Πόροι 

Πόροι της επιχείρησης είναι τα έσοδα από την άσκηση 
της δραστηριότητας της, οι πρόσοδοι της περιουσίας 
της, δάνεια, κληρονομιές, δωρεές, εισφορές, ή επιχορη¬ 
γήσεις, και το 80% κατ’ έτος του εσόδου από το ενιαίο τέ¬ 
λος καθαριότητας, φωτισμού εφόσον ο Δήμος της ανα¬ 
θέσει την άσκηση της αρμοδιότητος αυτής, σύμφωνα με 
τις διατάξεις του άρθρου 36 του ΔΚΚ του Προεδρικού 
Διατάγματος 410/95. 

8. Λύση-Εκκαθάριση 

Η Επιχείρηση λύεται: 

α) Με απόφαση του δημοτικού συμβουλίου, που λαμ- 
βάνεται με την απόλυτη πλειοψηφία του συνολικού αριθ¬ 
μού των μελών του. 

β) Όταν λήξει χωρίς να παραταθεί η διάρκεια της επι¬ 
χείρησης. 

γ) Σε περίπτωση πτώχευσης της επιχείρησης. 

Τη λύση της επιχείρησης ακολουθεί η εκκαθάριση. Ε¬ 
κτός απάτην περίπτωση της πτώχευσης, η εκκαθάριση γί¬ 
νεται από τρεις (3) εκκαθαριστές που ορίζονται από το Δι¬ 
οικητικό Συμβούλιο. Στην εκκαθάριση διεκπεραιώνονται 
οι εκκρεμείς υποθέσεις, εισπράττονται οι απαιτήσεις, 
ρευστοποιείται η περιουσία και πληρώνονται τα χρέη της 
Επιχείρησης. Το υπόλοιπο περιέρχεται στο Δήμο Μαρα¬ 
θώνα. 

9. Ακροτελεύτια διάταξη - Κάλυψη δαπάνης 

Από τις διατάξεις της παρούσας προκαλείται δαπάνη σε 
βάρος του προϋπολογισμού του Δήμου Μαραθώνα ύ¬ 
ψους δέκα εκατομμυρίων (10.000.000) δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 18 Ιανουάριου 2000 

Με εντολή Γενικού Γραμματέα Περιφέρειας 
Ο Προϊστάμενος Διεύθυνσης 
Τοπικής Αυτοδιοίκησης και Δ/νσης 
Ανατολικής Αττικής 
ΑΘΑΝΑΣΙΟΣ ΤΑΓΑΡΗΣ 

□ 

Αριθ. 7454+7253 (3) 

Σύσταση ιδίου Νομικού Προσώπου στη Κοιν. Κοτύληςτου 
Νομού Ξάνθης με την επωνυμία «Σχολική Επιτροπή 
του Νηπιαγωγείου Πάχνης της Κοιν. Κοτύλλης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ 
ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του Ν. 1894/90 άρθρο 5 «περί Σχολικής 
περιουσίας και λειτουργίας σχολείων». 

2. Τις διατάξειςτου άρθρου 203του Π.Δ. 410/95. 

3. Την αριθ. Δ4/558/17.10.90 εγκύκλιο του ΥΠ. Ε.Π.Θ. 

4. Την αριθ. 77/99 απόφαση του Κοινοτ. Συμβουλίου Κο¬ 
τύλης, αποφασίζουμε: 

1. Συστήνουμε στην Κοινότητα Κοτύλης του Νομού 
Ξάνθης ίδιο Νομικό Πρόσωπο με την επωνυμία «Σχολική 
Επιτροπή του Νηπιαγωγείου Πάχνης της Κοινότητας Κο¬ 
τύλης». 

2. Σκοπός του Νομικού προσώπου είναι: 

Η διαχείριση των πιστώσεων που διατίθενται για τις λει- 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

Η εκτέλεση μικρών έργων για επισκευή των διδακτη¬ 
ρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλωντων μέτρων που κρίνονται αναγκαία για 


τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από δμελέςΔιοικητικό 
Συμβούλιο, αποτελούμενο από: 

1. Τον Πρόεδρο της Κοινότητας, ως Πρόεδρο της Επι¬ 
τροπής. 

2. ΚούλεΑρήφ Κοινοτικός Σύμβουλος. 

3. Παπατσίρου Δήμητρα Διευθύντρια του Νηπιαγωγεί¬ 
ου Πάχνης. 

4. ΜολλάΣεμσεδήν εκπρόσωπος του Συλλόγου Γονέων 
και Κηδεμόνων του Νηπιαγωγείου Πάχνης. 

5. Χόμκο Μπαχρή δημότης της Κοινότητάς μας. 

Η θητεία του Διοικητικού Συμβουλίου του Νομικού Προ¬ 
σώπου λήγει με τη λήξη της θητείας της παρούσης δημο¬ 
τικής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη δημοτική ή Κοινοτική περίοδο. 

Το Διοικητικό Συμβούλιο εκλέγει Αντιπρόεδρο και 
Γ ραμματέα. 

4. Πόροι του Νομικού Προσώπου είναι: 

α) Ετήσια επιχορήγηση του Δήμου Ξάνθης. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κλη¬ 
ροδοσίες. 

δ) Εισπράξεις από το αντίτιμο των περιεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

ζ) Περιουσία κινητή και ακίνητη. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται από τον αντιπρόεδρο. 

Με την παρούσα απόφαση δεν προκαλείται δαπάνη σε 
βάρος του Προϋπολογισμού της Κοινότητας Κοτύλης 
οικ. έτους 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 13 Ιανουάριου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
Κ. ΒΑΓΓΛΗ 

□ 

Αριθ. 16999 (4) 

Σύσταση στο Δήμο Τρικκαίων Δημοτικής Επιχείρησης 
Κοινωνικής Μέριμνας Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση οργάνωση 
στελέχωση της Περιφερείας, ρύθμιση θεμάτων για την 
τοπική Αυτ/ση «και άλλες διατάξεις (ΦΕΚ107/τ.Α'/97). 

2. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπ. Αυτ/σης (ΦΕΚ244/τ.Α'/97). 

3. Τις διατάξειςτου άρθρου 277του Δ.Κ.Κ. (Π.Δ. 410/95) 
όπως συμπληρώθηκαν με τις διατάξεις του άρθρου 11 
παρ. 22 του Ν. 2503/97. 

4. Την αριθμ. 2167/29.8.97 απόφαση του Γενικού Γραμ¬ 
ματέα Περιφέρειας περί μεταβίβασης αρμοδιοτήτων στο 
Δ/ντη Τοπ. Αυτ/σης και Δ/σης. 

5. Την αριθ. 321/99 απόφαση του Δημοτικού Συμβουλί- 

ου Τρικκαίων για τη σύσταση «Δημοτικής Επιχείρησης 
Κοινωνικής Μέριμνας Τρικάλων». 

6. Την πλήρη οικονομοτεχνική μελέτη που συντάχθηκε 
για την ίδρυση της Δημοτικής Επιχείρησης Τρικκαίων και 
την από 7.11.99 έκθεση αξιολόγησης της επιτροπής η ο¬ 
ποία συστήθηκε με την αρίθμ. 12584/12.10.99 απόφαση 
μας. 

7. Την αριθμ. 25027/9.4.84 απόφαση του Υπουργού Ε- 
σωτερικώνπου δημοσιεύτηκε στο (ΦΕΚ244/τ.Β'/19.4.84). 

8. Τις διατάξεις του άρθρου 29Ατου Ν. 1558/85 το οποίο 
προστέθηκε με το άρθρο 27 του Ν. 2081/92 και την α- 
ρίθμ.550/1/7.10.92 εγκύκλιο της Γ ραμματείαςτου Υπουρ¬ 
γικού Συμβουλίου, αποφασίζουμε: 

1. Συνιστάται στο Δήμο Τρικκαίων Νομού Τρικάλων Δη¬ 
μοτική Επιχείρηση με την επωνυμία «Δημοτική Επιχείρη¬ 
ση Κοινωνικής Μέριμνας Τρικάλων» -Δ.Ε.Κ.Ο.Μ.Ε.Τ. ως ί¬ 
διο Νομικό Πρόσωπο Ιδιωτικού Δικαίου το οποίο διέπεται 
από τις διατάξεις των άρθρων 277, 278, 279 και 280 του 
Π.Δ. 410/95 Δημοτικός και Κοινοτικός Κώδικας, όπως συ¬ 
μπληρώθηκαν καιτροποποιήθηκαν με τις διατάξεις του Ν. 
2503/97. 

2. Σκοπός της Επιχείρησης είναι: 

- Η παροχή κάθε μορφής Υπηρεσιών Κοινωνικής Μέρι¬ 
μνας ή Πρόνοιας σε δημότες που χρήζουν αυτών. 

- Η ανάληψη και συμμετοχή σε κάθε είδους προγράμ¬ 
ματα κοινωνικής Μέριμνας και Πρόνοιας, όπως στεγαστι- 
κά κ.λ.π. και η ανάληψη σχετικών πρωτοβουλιών για την 
πρόληψη και γενικότερα την αντιμετώπιση προβλημάτων 
ανεργίας, κοινωνικού αποκλεισμού, εγκληματικότητας, 
ξενοφοβίας και ρατσισμού. 

- Η Εφαρμογή Προγραμμάτων Προληπτικής Ιατρικής 
καθώς και προγραμμάτων που προστατεύουν και προά¬ 
γουν την υγεία και την ποιότητα ζωής. 

- Η δημιουργία τράπεζας αίματος. 

- Η προστασία των ομάδων που είναι ιδιαίτερα ευάλω¬ 
τες ή εκτεθειμένες σε κινδύνους θεομηνιών (καύσωνας 
κ.λ.π.) 

- Η λειτουργία συμβουλευτικών σταθμών για παροχή 
πληροφοριών και βοήθειας σε Δημότες. 

- Η εκτέλεση προγραμμάτων παροχής εξατομικευμέ- 
νων υπηρεσιών (βοήθεια στο σπίτι κ.λ.π.) 

- Η Οργάνωση διαχείριση και λειτουργία των βρεφονη¬ 
πιακών και παιδικών σταθμώντων άαάγ ΡαιΈίης], Κέντρων 
Δημιουργικής Απασχόλησης Παιδιών, Κ.Α.Π.Η., Γηροκο¬ 
μείων, Συμβουλευτικών και Ενημερωτικών Σταθμών κα¬ 
θώς και κάθε άλλης παρόμοιας δραστηριότητας στο Δή¬ 
μο Τρικκαίων και στην ευρύτερη περιφέρεια σε συνεργα¬ 
σία με άλλους Ο.Τ.Α. ή άλλες δημοτικές επιχειρήσεις. 

- Η δημιουργία υποδομής και υπηρεσιών ειδικών προ¬ 
διαγραφών για άτομα με ειδικές ανάγκες (ράμπες, χάρ¬ 
τες, συγκοινωνία, χώροι άθλησης κ.λ.π. 

- Η προώθηση και αξιοποίηση του εθελοντισμού. 

- Η τεκμηρίωση των προβλημάτων κοινωνικής μέριμνας 
με τη διενέργεια ειδικών δημοσκοπήσεων, ερευνών κ.λπ. 

- Η υλοποίηση δραστηριοτήτων ευαισθητοποίησης του 
κοινού, προβολής, διαφήμισης και εκδόσεων (επιστημο¬ 
νικών, πληροφοριακών κ.α.) καθώς και η οργάνωση σεμι¬ 
ναρίων, εκδηλώσεων κ.λπ. 

- Η ίδρυση και εκμετάλλευση χώρων κατασκήνωσης 
οαπιρίηρ είτε για την εξυπηρέτηση των δημοτών είτε για 
την δημιουργία εσόδων, καθώς και ευρύτερα η προώθη¬ 
ση του κοινωνικού τουρισμού. 

- Η δημιουργία, λειτουργία και συμμετοχή σε Ι.Ε.Κ., 


Κ.Ε.Κ ., Κ.Ε.Σ.Υ.Υ., Κέντρα Ελευθέρων Σπουδών κ.α. κα¬ 
θώς και η συμμετοχή σε αντίστοιχα προγράμματα κατάρ¬ 
τισης. 

- Η ίδρυση κάθε μορφής εταιριών καθώς και η συμμετο¬ 
χή σε εταιρίες που έχουν συναφές αντικείμενο με τους 
σκοπούς της επιχείρησης. 

- Η συνεργασία με φορείς που δραστηριοποιούνται 
στον τομέα της κοινωνικής μέριμνας και πρόνοιας συμπε¬ 
ριλαμβανομένων μη κυβερνητικών οργανώσεων, συλλό¬ 
γων κ.λπ. 

- Η επιχείρηση μπορεί να αναθέτει στο σύνολο ή κατά 
τμήματα υπηρεσίες που αναλαμβάνει ή προγραμματίζει 
σε νομικά πρόσωπα δημοσίου ή ιδιωτικού δικαίου ή φυσι¬ 
κά πρόσωπα, συνεταιρισμούς, κοινωφελείς οργανισμούς 

κ.λ.π. 

- Η επιχείρηση μπορεί να υποβάλλει και να υλοποιείπρο- 
γράμματα είτε να συμμετέχει σε δίκτυα επιστημονικής και 
τεχνικής συνεργασίας μέσα στα πλαίσια Ευρωπαϊκών 
Πρωτοβουλιών και Ευρωπαϊκών χρηματοδοτικών μέσων. 
Επίσης μπορεί να συμμετέχει και να διαχειρίζεται προ¬ 
γράμματα και πρωτοβουλίες που εκπορεύονται και συγ- 
χρηματοδοτούνται από την Ευρωπαϊκή Ένωση και άλ¬ 
λους διεθνείς οργανισμούς. 

3. Η επιχείρηση διοικείται από επταμελές (7) Διοικητικό 
Συμβούλιο, που τα μέλη του ορίζονται μαζί με τους ανα¬ 
πληρωτές τους από το Δημοτικό Συμβούλιο. 

Από τα μέλη του Διοικητικού Συμβουλίου: 

α) Τέσσερα (4) είναι αιρετοί εκπρόσωποι του Δήμου 
Τρικκαίων, ένα (1) έκτων οποίων προέρχεται από τη μειο¬ 
ψηφία. 

β) Ένα (1) είναι εκπρόσωπος του Ιατρικού Συλλόγου 
Τ ρικάλων. 

γ) Ένα (1) είναι δημότης του Δήμου Τρικκαίων που έχει 
γνώση και εμπειρία σχετικά με το αντικείμενο της επιχεί- 
ρησης. 

δ) Ένα (1) εκπρόσωπο των εργαζομένων αν η επιχείρη¬ 
ση απασχολεί πλέον των είκοσι (20). Αν οι εργαζόμενοι εί¬ 
ναι λιγότεροι στην Διοίκηση θα συμμετέχει ένας ακόμη 
δημότης. 

Η θητεία του Συμβουλίου ακολουθεί τη θητεία της Δη¬ 
μοτικής Αρχής. 

4. Η διάρκεια της επιχείρησης ορίζεται για τριάντα (30) 
χρόνια ήτοι μέχρι 31.12.2029. 

5. Έδρα της επιχείρησης είναι ο Δήμος Τρικκαίων του 
Νομού Τρικάλων. 

6. Τα περιουσιακά στοιχεία που διαθέτει ο Δήμος Τρικ- 
καίων στην επιχείρηση είναι: 

α) Το δημοτικό Συμβούλιο εκχωρεί στην επιχείρηση 
τους πόρους από θεσμοθετημένες αρμοδιότητές του και 
συγκεκριμένα από: 

1) Μισθώματα δημοτικής αγοράς. 

7. Ο Δήμος διαθέτει στην επιχείρηση χρηματικό ποσόν 
δραχμές 20.000.000 ως αρχικό κεφάλαιο της. 

8. Πόροι της επιχείρησης είναι: 

- Τα έσοδα από την συμμετοχή της στις προγραμματι¬ 
κές Συμβάσεις τις οποίες συνάπτει ο Δήμος Τρικκαίων με 
το Δημόσιο και με φορείς του Δημοσίου τομέα, για τις υ¬ 
πηρεσίες που θα παρέχει προς τους Δημότες ή κατοίκους 
του Δήμου της ευρύτερης περιοχής. 

-Τα έσοδα από την παροχή υπηρεσιών. 

- Τα έσοδα από την ανάληψη επενδυτικών πρωτοβου¬ 
λιών τη χρήση των έργων ή των υπηρεσιών της και γενικά 
από την άσκηση των δραστηριοτήτων της. 

- Οι πρόσοδοι από την περιουσία της, κληρονομιές, ει¬ 
σφορές, δωρεές και λοιπές επιχορηγήσεις από Δημόσι¬ 
ους και άλλους φορείς. 

- Τα έσοδα από τη συμμετοχή της σε Ευρωπαϊκά ή Εθνι¬ 
κά προγράμματα και Πρωτοβουλίες. 

- Τα έσοδα από δημοτικά τέλη και άλλες αρμοδιότητες 
του Δήμου που θα εκχωρούνται με αποφάσεις Δημοτικού 
Συμβουλίου στην επιχείρηση. 

9. Η επιχείρηση διαλύεται: 

α) Με απόφαση του Δημοτικού Συμβουλίου, που λαμ- 
βάνεται με την απόλυτη πλειοψηφίατων μελών του και α¬ 
πόφαση του Δ/ντή Τοπ. Αυτ/σης Δ/σης. 

β) Όταν λήξει ή δεν παραταθεί η διάρκεια της επιχείρη¬ 
σης και 

γ) σε περίπτωση πτώχευσης της επιχείρησης την διά¬ 
λυση της επιχείρησης ακολουθεί η εκκαθάριση της επι¬ 
χείρησης. 

Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο Τρικκαίων. 

10. Η συγκρότηση η λειτουργία και οι αρμοδιότητες των 
Οργάνων Διοίκησης, η οργάνωση, η λειτουργία, η διαχεί¬ 
ριση και εποπτείατης επιχείρησης διέπονται από τις σχε¬ 
τικές με τις Δημοτικές και Κοινοτικές επιχειρήσεις διατά¬ 
ξεις του Π.Δ.410/95 και την αριθμ.25027/9.4.84 απόφαση 
του Υπουργού Εσωτερικών που δημοσιεύτηκε στο ΦΕΚ 
244/τ.Β719.4.84). 

11. Από τις διατάξεις αυτής της απόφασης προκαλείται 
δαπάνη ύψους 20.000.000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 29 Δεκεμβρίου 1999 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 

□ 

Αριθ. 19159/99 (5) 

Σύσταση ιδίου νομικού προσώπου στο Δήμο Τραγίλου Ν. 
Σερρών με την επωνυμία «Δημοτικός Παιδικός Σταθ¬ 
μός Δήμου Τραγίλου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 (όπως αντικαταστάθηκε 
στις παραγράφους 1, 5 και 7 με τις όμοιες 6, 7 και 8 του 
άρθρου 9 του Ν. 2503/1997) και 203 του Π.Δ. 410/1995 
(Δ.Κ.Κ). 

2. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139/τ.Α/98) «Ανασύνταξη των εκλογικών 
καταλόγων, οργάνωση και άσκηση του εκλογικού δικαιώ¬ 
ματος των ετεροδημοτών, εκσυγχρονισμός της εκλογι¬ 
κής διαδικασίας και άλλες διατάξεις». 

3. Τις διατάξεις του άρθρου 27 του Ν. 2081 /92 (ΦΕΚ 154 
τ.Α') όπου προστέθηκε το άρθρο 29 Α του Ν. 1558/85 
(ΦΕΚ 137 τ. Α'). 

4. Τις διατάξεις των άρθρων 1 και 7 του Ν. 2503/1997 


(ΦΕΚ 107 τ.Α') «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την τοπική αυτ/ση και άλ¬ 
λες διατάξεις». 

5. Την αριθ. Π2β/2827/17.7.1997 (ΦΕΚ637τ. Β') κοινή α¬ 
πόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Υγείας - Πρόνοιας. 

6. Την αριθ. Γ2β /3876/6.10 .1999 (ΦΕΚ 1894/τ.Β/ 
18.10.99) απόφαση του Υφυπουργού Υγείας και Πρόνοι¬ 
ας, με την οποία μεταβιβάστηκε στο Δήμο Τραγίλου ο 
Κρατικός Παιδικός Σταθμός Μαυροθάλασσας Ν. Σερ¬ 
ρών. 

7. Την αριθ. 1308/13.1.1998 απόφαση του Γενικού 
Γ ραμματέα Περιφέρειας Κεντρικής Μακεδονίας «Μεταβί¬ 
βαση του δικαιώματος υπογραφής με εντολή Γενικού 
Γ ραμματέα Περιφέρειας». 

8. Την αριθ. 255/1999 απόφαση του Δημοτικού Συμβου¬ 
λίου Τραγίλου που αφορά τη σύσταση νομικού προσώ¬ 
που, αποφασίζουμε: 

Προσαρμόζουμε τη συστατική πράξη του Κρατικού 
Παιδικού Σταθμού Μαυροθάλασσας Ν. Σερρών στις δια¬ 
τάξεις του Π. Δ. 410/1995 (Δ. Κ. Κ.) ως εξής : 

1. Συστήνουμε στο Δήμο Τραγίλου Ν. Σερρών ίδιο νομι¬ 
κό πρόσωπο με την επωνυμία «Δημοτικός Παιδικός Σταθ¬ 
μός Δήμου Τραγίλου» με έδρα το δημοτικό διαμέρισμα 
Μαυροθάλασσας. 

2. Σκοπός του νομικού προσώπου είναι η φύλαξη , φρο¬ 
ντίδα, ημερήσια διατροφή , διαπαιδαγώγηση και ψυχα¬ 
γωγία νηπίων εργαζομένων γονέων, η πολύπλευρη νοητι- 
κή, συναισθηματική, κοινωνική, ψυχοσωματική ανάπτυξη 
των παιδιών και η προπαρασκευή τους για τη φυσική με¬ 
τάβαση τους απάτην οικογενειακή ζωή στο σχολικό περι¬ 
βάλλον. 

3. Πόροι του νομικού προσώπου είναι: 

α) Ετήσια επιχορήγηση της Περιφέρειας μέσω της Νο¬ 
μαρχιακής Αυτοδιοίκησης, ποσού που να καλύπτει τα λει¬ 
τουργικά του έξοδα , δηλαδή την αντιμετώπιση των ανα¬ 
γκών λειτουργίας, συντήρησης των εγκαταστάσεων και 
της μισθοδοσίας του προσωπικού που μετατάσσεται σ’ 
αυτόν. 

β) Εισφορές, δωρεές, κληρονομιές και κληροδοσίες. 

γ) Έσοδα από το αντίτιμο των πραγμάτων ή υπηρεσιών 
που παρέχονται από το νομικό πρόσωπο. Το Διοικητικό 
Συμβούλιο του νομικού προσώπου μετά από πλήρως τεκ¬ 
μηριωμένη σύμφωνη γνώμη του Δημοτικού Συμβουλίου η 
οποία θα είναι σύμφωνη με τον κοινωνικό χαρακτήρα των 
παρεχομένων υπηρεσιών, μπορεί να επιβάλλει μηνιαία οι¬ 
κονομική εισφορά (τροφεία) στις οικογένειες των φιλοξε- 
νουμένων νηπίων. 

δ) Πρόσοδοι από τη δική του περιουσία. 

ε) Η ετήσια επιχορήγηση του Δήμου Τραγίλου ή άλλων 
φορέων του Δημοσίου. 

στ) Κάθε τυχόν παροχή του Κράτους ή άλλη νόμιμη 
πρόσοδος. 

4. Το νομικό πρόσωπο διοικείται από Διοικητικό Συμ¬ 
βούλιο η σύνθεση του οποίου θα καθορισθεί με απόφαση 
του Δημοτικού Συμβουλίου Τραγίλου, κατά τις διατάξεις 
τηςπαρ. 3του άρθρου 203 του Π.Δ. 410/1995 και των άρ¬ 
θρων 3 και 4της αριθ Π2β/2827/17.7.97 (ΦΕΚτ.Β/637) κοι¬ 
νής απόφασης Υπουργών Υγείας Πρόνοιας και Εσωτερι¬ 
κών, Δημόσιας Διοίκησης και Αποκέντρωσης. Το Διοικητι¬ 
κό Συμβούλιο εκλέγει από τα μέλη του τον αντιπρόεδρο 
του. Η θητεία των μελώντου Διοικητικού Συμβουλίου του 
Νομικού Προσώπου ακολουθεί τη Δημοτική και Κοινοτική 

περίοδο, λήγει δε πάντοτε με την εγκατάσταση του νέου 
Διοικητικού Συμβουλίου. Εάν κατά τη διάρκεια της θητεί¬ 
ας του Διοικητικού Συμβουλίου κενωθεί θέση για οποιον- 
δήποτε λόγο και μέχρι της πλήρωσης της , μπορεί να λει¬ 
τουργεί με ελλιπή σύνθεση, η οποία δεν μπορεί να είναι 
κατώτερη από τον αριθμό που απαιτείται για την απαρτία. 
Η θητεία του πρώτου Διοικητικού Συμβουλίου λήγει με τη 
λήξη της παρούσης Δημοτικής αρχής. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται α¬ 
πό τον αντιπρόεδρο. 

6. Κάλυψη δαπάνης: 

Η δαπάνη θα καλύπτεται από επιχορήγηση της Περιφέ¬ 
ρειας μέσω της Νομαρχιακής Αυτοδιοίκησης, όπως προ- 
βλέπεται από την παρ. 8 του άρθρου 9 του Ν. 2503/1997 
και από πόρους του Δήμου Τραγίλου, το ύψος των οποί¬ 
ων δεν μπορεί να προσδιοριστεί επί του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως, τ.Β'. 

Σέρρες, 4 Ιανουάριου 2000 

Με εντολή Γενικού Γραμματέα Περιφέρειας 
Η Διευθύντρια 
ΝΙΚΗ ΑΝΤΩΝΙΑΔΟΥ 

□ 

Αριθ. 189 (6) 

Συγκρότηση του Περιφερειακού Γνωμοδοτικού Συμβου¬ 
λίου Εγγειοβελτιωτικών Έργων της Δ/νσης Δημοσίων 
Έργων Περιφέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Του Ν. 1558/85 (137/τ.Α) «Κυβέρνηση και Κυβερνητι¬ 
κά Όργανα». 

β) Του άρθρου 4του Ν. 2026/1992 (43/τ.Α) «Ρύθμιση θε¬ 
μάτων οργάνωσης και προσωπικού της Δημόσιας Διοίκη¬ 
σης και άλλες διατάξεις». 

γ) Των άρθρων 212 και 223 του Π.Δ. 433/1977 «Περί ορ¬ 
γανισμού του Υπουργείου Γεωργίας». 

2. Την αρ. 393155/22.9.92 κοινή απόφαση των Υπουρ¬ 
γών Προεδρίας και Κυβερνήσεως, Γεωργίας και Οικονο¬ 
μικών (579/τ.Β') «Περιορισμός συλλογικών οργάνων του 
Υπουργείου Γεωργίας». 

3. Τις διατάξεις του Ν. 2503/30.5.97 «Διοίκηση, οργά¬ 
νωση, στελέχωσητης Περιφέρειας, Ρύθμιση θεμάτων για 
την Τοπική αυτοδιοίκηση και άλλες διατάξεις». 

Και επειδή είναι επιτακτικά αναγκαία η άμεση συγκρό¬ 
τηση του Περιφερειακού Γνωμοδοτικού Συμβουλίου Εγ¬ 
γειοβελτιωτικών Έργων, αποφασίζουμε: 

1. Συγκροτούμε το Περιφερειακό Γνωμοδοτικό Συμ¬ 
βούλιο Εγγειοβελτιωτικών Έργων (Π.Γ.Σ.Ε.Ε.) της 
Δ/νσης Δημοσίων Έργων Περιφέρειας Στερεός Ελλάδας, 
το οποίο θα γνωμοδοτεί για θέματα αρμοδιότητας του 
Τμήματος Εγγείων Βελτιώσεων από τα εξής μέλη: 

α) Τον Ευάγγελο Λάμπρου Γεωπόνο με Α' βαθμό Δ/ντή 
της Δ/νσης Γεωργικής Ανάπτυξης με αναπληρωτή την 
Πηνελόπη Σταυροπούλου, Γεωπόνο με Α' βαθμό υπάλλη¬ 
λο της ίδιας Διεύθυνσης. 

β) Την Ευγενία Οικονόμου, υπάλληλο του κλάδου ΠΕ 


Μηχανικών (Πολ. Μηχ.) με βαθμό Α', προϊσταμένη της 
Δ/νσης Δημοσίων Έργων Περ. Στ. Ελλάδας, με αναπλη¬ 
ρωτή τον Δημήτριο Αγγελέτο του κλάδου ΠΕ Μηχανικών 
(Πολ.Μηχ.) με βαθμό Α’, προϊστάμενο του τμήματος Υ¬ 
δραυλικών Έργων. 

γ) Την Δήμητρα Ράπτη, υπάλληλο του κλάδου ΠΕ Διοι¬ 
κητικών με βαθμό Α' προϊσταμένη της Δ/νσης Σχεδιασμού 
και Ανάπτυξης με αναπληρώτρια την Αναστασία Ετκμε- 
τζόγλου, Τοπ. Μηχανικό με Α' βαθμό της ίδια Δ/νσης. 

δ. Τον Δημήτριο Πλέσσα, υπάλληλοτου κλάδου ΠΕ Μη¬ 
χανικών (Πολ. Μηχ.) με βαθμό Α', προϊστάμενο της ΔΕΚΕ 
Περιφέρειας Στ. Ελλάδας με αναπληρώτρια την Γεωργία 
Κουμπάρου του κλάδου ΠΕ Μηχανικών (Τοπ. Μηχ.) με 
βαθμό Α' Προϊσταμένη του Τμήματος Υδραυλικών Έργων 
της ΔΕΚΕ. 

ε) Τον Αντώνιο Αντωνόπουλο, υπάλληλοτου κλάδου ΠΕ 
Μηχανικών (Πολ. Μηχ.), με βαθμό Α', προϊστάμενο του 
τμήματος Εγγείων Βελτιώσεωντης Δ/νσης Δημοσίων Έρ¬ 
γων Περιφέρειας Στερεός Ελλάδας, με αναπληρωτή τον 
Νικόλαο Μαλακάτα, με Α' βαθμό υπάλληλο του κλάδου 
ΠΕ Μηχανικών (Μηχ/γο Ηλ/γο Μηχ.), προϊστάμενο του 
τμήματος Ηλεκτρομηχανολογικού της ΔΔΕ. 

2. Ορίζουμε πρόεδρο από τα μέλη του Συμβουλίου, τον 
Ευάγγελο Λάμπρου, Προϊστάμενο της Δ/νσης Γεωργικής 
Ανάπτυξης, με αναπληρώτρια την Ευγενία Οικονόμου, 
Προϊσταμένη της ΔΔΕ Περιφέρειας Στ. Ελλάδας. 

3. Εισηγητή ορίζουμε τον Αντώνιο Αντωνόπουλο, Πολ. 
Μηχ. με βαθμό Α' με αναπληρώτρια την Πηνελόπη Σταυ¬ 
ροπούλου, Γ εωπόνο με βαθμό Α'. 

4. Γ ραμματέα του συμβουλίου ορίζουμε την Ανυφαντή 
Μαρία, Διοικητικό ΔΕ με Α' βαθμό, υπάλληλο της Δ/νσης 
Γ εωργικής Ανάπτυξης, με αναπληρώτρια την Ανθούλα 
Ζάχαρη Διοκητικό ΔΕ με Β' βαθμό υπάλληλο της ΔΔΕ Πε¬ 
ριφέρειας Στ. Ελλάδας. 

5. Η θητεία του συμβουλίου λήγει την 31.12.2000 

Η απόφαση αυτή με μέριμνα της γραμματείας της ΔΔΕ 
Περιφέρειας Στερεός Ελλάδας να δημοσιευθεί στην Ε¬ 
φημερίδα της Κυβερνήσεως, και να κοινοποιηθεί στα ορι¬ 
ζόμενα μέλη. 

Λαμία, 14 Ιανουάριου 2000 

Ο Γ ενικός Γ ραμματέας Περιφέρειας 
ΒΑΣΙΛΗΣ ΕΞΑΡΧΟΣ 

□ 

Αριθ. 13724 (7) 

Σύσταση ίδιου νομικού προσώπου στο Δήμο Θήβας με 
την επωνυμία «16η Σχολική Επιτροπή 1ου Γυμνασίου 
Θήβας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του ΔΚΚ (Π .Δ. 410/95). 

2. Την 380/1999 απόφαση τον Δημοτικού Συμβουλίου 
Θήβας περί σύστασης νομικού προσώπου. 

3. Τις διατάσεις του άρθρου 5του Ν. 1894/90 . 

4. Την 5921 /9.9.1997 απόφαση του Γενικού Γ ραμματέα 
Περιφέρει ας Στερεάς Ελλάδος περί «μεταβίβασης δικαι¬ 
ώματος υπογραφής «με εντολή Γ ενικού Γ ραμματέα Περι¬ 
φέρειας στους Διευθυντές Τοπ. Αυτ/σης και Διοίκησης, α¬ 
ποφασίζουμε: 

1. Συνιστάται ίδιο νομικό πρόσωπο με την επωνυμία 

«16η Σχολική Επιτροπή του 1ου Γυμνασίου Θήβας στο 
Δήμο Θηβαίων Νομού Βοιωτίας». 

2. Σκοπός του Νομικού αυτού προσώπου είναι: 

Η διαχείρησητωνπιστώσεωνπου διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα και σκεύη, με βιβλία 
για τη σχολική βιβλιοθήκη και γενικά με άλατα μέσα που εί¬ 
ναι απαραίτητα για τη λειτουργία τους και γενικότερα η λή¬ 
ψη όλων των μέτρων που κρίνονται αναγκαία για τη στήρι¬ 
ξη της διοικητικής λειτουργίας των σχολικών μονάδων. 

3. Το συνιστώμενο νομικό πρόσωπο διοικείται από ε- 
πταμελές Διοικητικό Συμβούλιο που αποτελείται: 

α) Από ένα δημοτικό σύμβουλο ως πρόεδρο. 

β) Από ένα δημοτικό σύμβουλο ως μέλος. 

γ) Από τον διευθυντή του 1 ου Γυμνασίου. 

δ) Από έναν εκπρόσωπο του συλλόγου γονέων και κη¬ 
δεμόνων του 1ου Γυμνασίου. 

ε) Από έναν εκπρόσωπο των μαθητικών κοινοτήτων του 
1ου Γ υμνασίου. 

στ) Από δύο δημότες κάτοικοι του Δήμου Θήβας. 

4. Η θητείατουΔ.Σ.του Νομικού Προσώπου λήγει με τη 
λήξη της παρούσας, δημοτικής περιόδου. 

Το Διοικητικό Συμβούλιο εκλέγει τον αντιπρόεδρο και 
γραμματέα. 


5. Πόροι του Νομικού Προσώπου είναι: 

α) Ετήσια επιχορήγηση του Δήμου. 

β) Ετήσια επιχορήγηση του Κράτους 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των περιεχομένων πραγ¬ 
μάτων και υπηρεσιών. 

ε) Πρόσοδοι από την περιουσία του. 

6. Περιουσία 

Αναγράφεται οποιοδήποτε περιουσιακό στοιχείο που 
τυχόν αφιερώνεται. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

8. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
με την επωνυμία «16η Σχολική Επιτροπή του 1ου Γυμνα¬ 
σίου για το τρέχον οικονομικό έτος, ενώ για κάθε ένα από 
τα επόμενα οικονομικά έτη προκαλείται δαπάνη ύψους 
3.000.000 δρχ. 

Η ως άνω δαπάνη θα καλυφθεί από πιστώσεις του Υ¬ 
πουργείου Εσωτερικών Δημόσιας Διοίκησης και Αποκέ¬ 
ντρωσης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Λιβαδειά, 23 Δεκεμβρίου 1999 
Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































